જો ટ્રેડિશનલ અને કચ્છી પરંપરાગત એમ્બ્રોઇડરીના શોખીન હો તો ટેબલ-રનર, પીલો કવર, બોલ્સટર એટલે કે ગોળ તકિયાનાં કવર, પૅચવર્ક અને ઍપ્લિકનાં વૉલપીસ પણ ખૂબ જ સુંદર છે. કચ્છી સ્ત્રીઓએ જ બનાવેલા પૅચવર્ક અને ઍપ્લિકના દરેક વૉલ-પીસમાં એક સ્ટોરી વર્ણવાય છે તેમ જ કેટલાકમાં તો ભગવાનની છબીઓ પણ બનાવવામાં આવી છે. આવું વૉલ-પીસ બનાવતાં એક વ્યક્તિ આખો દિવસ સળંગ બેસીને કામ કરે તોય ૧૦-૧૫ દિવસ લાગે છે. કૉટન પર બાટિક પ્રિન્ટ તેમ જ બીજું રંગબેરંગી કાપડ વાપરીને બનાવેલા દરેક વૉલ-પીસ પર એના આર્ટિસ્ટનું નામ પણ લખવામાં આવ્યું છે.